Mariya Primaçenko
Mariya Oksentiyivna Primaçenko (ukr. Марія Оксентіївна Примаченко; 13 yanvar 1908, Bolotniya[d], Kiyev quberniyası – 18 avqust 1997, Bolotniya[d], Kiyev vilayəti) ― Ukrayna xalq incəsənəti rəssamı. O, sənətkarlığı özü öyrənmiş və rəssamlıq, tikmə və keramika sahələrində işləmişdir. Primaçenko 1966-cı ildə Taras Şevçenko adına Ukrayna Milli Mükafatına layiq görülüb. Birləşmiş Millətlər Təşkilatının Təhsil, Elm və Mədəniyyət Təşkilatı (UNESCO) 2009-cu ili Primaçenko ili elan edib. Kiyevdə bir küçə və kiçik bir planet onun adını daşıyır. Pablo Pikasso 1937-ci il Ümumdünya Sərgisi zamanı Parisdə Primaçenkonun sərgisini ziyarət etdikdən sonra demişdir: "Mən bu dahi ukraynalının bədii möcüzəsi qarşısında baş əyirəm".